Diari Oficial de la Generalitat Valenciana


Sumari del DOGV 10509, del 24-12-2024 (2024/13219)

RESOLUCIÓ de 12 de desembre de 2024, de la Presidència de la Generalitat, per la qual es convoquen ajudes destinades a promoure la protecció, el foment i el desenrotllament del patrimoni i la dinamització cultural, i l'adequació i la renovació de béns i espais municipals de la Comunitat Valenciana per a l'exercici 2025.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10402

Data del DOGV
:   24-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13286

CVE
:   XXNO-K-2858-52919

Data del document
:   12-12-2024

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública
    * promoció cultural
    * municipi
    * ben públic
    * patrimoni cultural

Per mitjà del Decret 8/2023, de 13 de juny, del president de la Generalitat, es van aprovar les bases reguladores de les subvencions destinades a promoure la protecció, el foment i el desenrotllament del patrimoni i la dinamització cultural, i l'adequació i la renovació de béns i espais municipals de la Comunitat Valenciana (DOGV 9621, 20.06.2023).

En virtut del que s’ha exposat, i de conformitat amb l'article 160.4.b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència,

RESOLC

*Primer. Convocatòria*

Es convoquen, per a l'exercici 2025, subvencions destinades a promoure la protecció, el foment i el desenrotllament del patrimoni i la dinamització cultural, i l'adequació i la renovació de béns i espais municipals de la Comunitat Valenciana.

La present convocatòria es regula pel Decret 8/2023, de 13 de juny, del president de la Generalitat, pel qual s'aproven les bases reguladores per a la concessió de subvencions destinades a promoure la protecció, el foment i el desenrotllament del patrimoni i la dinamització cultural, i l'adequació i la renovació de béns i espais municipals de la Comunitat Valenciana (d’ara endavant Decret 8/2023).

*Segon. Entitats beneficiàries*

1. D’acord amb el que disposa l’article 2, apartat 1, del Decret 8/2023, podran ser beneficiaris de les subvencions tots els municipis i les entitats locals menors de la Comunitat Valenciana que acrediten la titularitat pública o privada dels béns, sempre que, en este últim cas, l'actuació municipal revista especial significació per al municipi, i que amb ella es complisca amb un objectiu d'utilitat pública o d'interés social.

2. Segons el que establix l’apartat 5 de l’article 2 del Decret 8/2023, les entitats beneficiàries hauran de justificar amb la sol·licitud de la subvenció, per qualsevol títol vàlid en dret, la disponibilitat dels béns on es realitzaran les actuacions, en el cas que estes no es realitzen sobre béns de titularitat municipal.

En el cas que la disponibilitat dels béns siga mitjançant arrendaments o convenis, s'haurà d'acreditar un període mínim de vigència del contracte o conveni de cinc anys a partir de la data de publicació de esta convocatòria.

*Tercer. Objecte i condicions de la concessió*

1. De conformitat amb el que disposa l’article 3, apartats 1 i 2, del Decret 8/2023, l'actuació subvencionada tindrà com a objecte una obra o una fase completa d'esta. En la documentació o projecte d'actuació haurà de quedar clarament definida l’actuació per a la qual se sol·licita la subvenció, que podrà referir-se a:

– Les obres destinades a la reparació, la conservació o el manteniment, la restauració i la rehabilitació de béns immobles que posseïsquen valor històric, artístic o d'interés local, d'accés o utilització pública.

– Les obres destinades a l'adequació i la renovació de béns i espais municipals, d'accés o utilització pública.

2. Les ajudes es destinaran a finançar els gastos en els quals incórreguen les entitats beneficiàries consistents en:

a) El cost d'execució de les obres de reparació, conservació o manteniment, restauració i rehabilitació de béns immobles que posseïsquen valors de caràcter històric, artístic o d'interés local, d'accés o utilització pública.

b) El cost dels treballs i instal·lacions destinats a l'adequació i la renovació de béns i espais municipals.

c) El cost de la redacció dels projectes (inclòs, si és el cas, l'estudi geotècnic, arqueològic, o estructural) i de direcció de les obres fins a un màxim del 10% del cost d'execució de l'obra subvencionada.

3. Les actuacions subvencionades hauran d’estar executades en el termini de justificació de les actuacions.

Les actuacions no seran subvencionables si han conclòs materialment o s'han executat íntegrament abans de la finalització del termini de presentació de sol·licituds d'ajuda.

4. La quantia màxima de la subvenció que es concedisca no podrà superar els 150.000 euros per entitat beneficiària.

5. D’acord amb el que establix l’apartat 3 de l’article 3 del Decret 8/2023, es consideraran gastos subvencionables aquells que de manera indubtable responguen a la naturalesa de l'actuació subvencionada, resulten estrictament necessaris i s’efectuen dins del termini establit per a l'execució dels projectes en la present convocatòria i en la resolució de concessió, i complisquen el que disposa l'article 31 de la Llei 38/2003, de 17 de novembre, general de subvencions (d’ara endavant, LGS).

6. Segons disposa l’apartat 4 de l’article 3 del Decret 8/2023, els tributs són gasto subvencionable quan l’entitat beneficiària de la subvenció els abone efectivament. En cap cas es consideren gastos subvencionables l'IVA, i els altres impostos indirectes quan siguen susceptibles de recuperació o de compensació, tot això de conformitat amb l'article 31.8 de l’LGS.

7. No seran subvencionables les actuacions o obres d'urbanització o d'adequació de vials i els espais naturals protegits per la legislació mediambiental.

*Quart. Sol·licitud, terminis i tramitació*

1. El termini per a la presentació de sol·licituds serà d'un mes comptat des de l'endemà de la publicació de la present convocatòria en el *Diari Oficial de la Generalitat Valenciana*. L'incompliment d'este termini determinarà la inadmissió de la sol·licitud.

2. Únicament es presentaran sol·licituds de subvenció de manera telemàtica, que hauran de firmar-se per l'Alcaldia-Presidència o per la persona representant legal de l'entitat local, i es formalitzaran segons els models que figuren en l’enllaç:

<https://www.gva.es/va/inicio/procedimientos?id_proc=G22638>

Per a això, haurà de disposar de certificat digital, ja siga de l'entitat, de la persona que ocupe la presidència de l'entitat o de la persona representant legal davant la Generalitat, tot això de conformitat amb les instruccions previstes en la pàgina web de l'Agència de Tecnologia i Certificació Electrònica (ACCV) <www.accv.es>.

Si algun dels subjectes previstos en esta convocatòria presenta la sol·licitud presencialment, se li requerirà que la rectifique a través de la presentació electrònica. A este efecte, es considerarà com a data de presentació de la sol·licitud la de la correcta presentació telemàtica. En tot cas, no es tindran per presentades les sol·licituds realitzades per una via diferent de la indicada, en virtut dels articles 14.2 i 16.8 de la Llei 39/2015, d’1 d’octubre, del procediment administratiu comú de las administracions públiques.

3. La sol·licitud es presentarà firmada per l'alcalde o l'alcaldessa o per la persona representant legal de l'entitat local, mitjançant el model de sol·licitud general de subvencions i el formulari específic d'ajudes per a finançar les actuacions contemplades en la present convocatòria.

Solament podrà presentar-se una sol·licitud d'ajuda per entitat local interessada, per a una de les actuacions previstes en l’apartat tercer, subapartat 1, de esta convocatòria i en relació amb un projecte d'actuació concret.

Les sol·licituds s’hauran d’acompanyar de la següent documentació, a la qual s’accedirà a través de l’adreça d’internet en què es localitzen la sol·licitud i el formulari específic d'ajudes:

a) Projecte d'actuació a realitzar o memòria valorada, subscrita per persona tècnica competent, prou descriptiva de les actuacions a realitzar. L'extensió màxima serà de 20 fulls, amb lletra arial 11, interlineat senzill.

b) Resum del pressupost de l'exercici corrent (classificació econòmica a nivell de capítol), si ha sigut aprovat, i, en cas contrari, del pressupost prorrogat de l'exercici anterior segons model normalitzat.

c) Certificat acreditatiu de l’aprovació, per l'òrgan competent, de la sol·licitud de subvenció, del projecte o memòria i de l'import total del compromís del gasto.

d) Certificat expedit per la persona titular de la secretaria de la tipologia del bé a l'efecte de valoració, si és el cas, conforme es preveu en l'article 8 del Decret 8/2023, de 13 de juny.

Per als béns que no tenen reconeixement oficial en este certificat s'haurà d'acreditar la seua rellevància cultural o patrimonial.

e) En cas que resulte preceptiva l'autorització de la Direcció General de Patrimoni Cultural per a l'actuació sol·licitada, s'haurà d'aportar l'autorització o, almenys, el justificant d'haver-la sol·licitat amb anterioritat al termini de finalització de presentació de sol·licituds per a esta convocatòria.

f) Certificat expedit per la persona titular de la secretaria sobre la titularitat del bé, públic o privat.

Quan les actuacions no es realitzen sobre béns de titularitat municipal, el certificat haurà d'acreditar la disponibilitat dels béns on es realitzaran les actuacions. El certificat haurà d'acreditar un període mínim de vigència del contracte o conveni de cinc anys a partir de la data de la publicació de la convocatòria.

g) Certificat expedit per la persona titular de la  secretaria o de la intervenció del compliment de la rendició de comptes anuals davant la Sindicatura de Comptes o certificat expedit per este mateix òrgan, conforme disposa l'article 199.4 de la Llei 8/2010, de 23 de juny, de règim local de la Comunitat Valenciana.

h) Respecte de les dades bancàries, d'acord amb la Resolució de 16 de juny de 2022, del conseller d'Hisenda i Model Econòmic, per la qual s'aprova la implementació del sistema informàtic PROPER i es regulen les actuacions automatitzades de la Intervenció de la Generalitat Valenciana, serà obligatori utilitzar el següent tràmit telemàtic per a totes les actuacions d'alta, modificació i baixa d'estes dades:  <https://www.gva.es/va/inicio/procedimientos?id_proc=22384>

4. La firma de la sol·licitud i del formulari específic per l'alcalde o l'alcaldessa o per la persona representant legal de l'entitat local suposa la declaració responsable de l'entitat sol·licitant que complix els requisits específics d'esta convocatòria i, en particular, les declaracions responsables següents:

a) Declaració de no estar incursa l'entitat local en les prohibicions previstes en l'article 13 de l’LGS.

b) Declaració responsable de l'entitat sol·licitant d'obtindre tots els permisos i autoritzacions necessaris, segons la legislació vigent, per a la realització dels treballs objecte de la subvenció.

c) Declaració de no haver sol·licitat o rebut ajudes per al finançament de l'actuació, o, en cas afirmatiu, d'assumir l'obligació de comunicar-ho a la Generalitat.

d) Declaració responsable d'inclusió, en els plecs de contractació aprovats dins de l'últim any natural, de les clàusules de responsabilitat social en la contractació pública, en la forma prevista pel Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions.

5. Conforme al que s'establix en l'article 68 de la Llei 39/2015, si la sol·licitud no reunira els requisits exigits o no s'acompanyara la documentació que resulte exigible, es requerirà a l'entitat interessada perquè, en el termini de deu dies, esmene la falta o perquè adjunte els documents preceptius, amb indicació que, si així no ho fera, se la tindrà per desistida de la seua petició, prèvia resolució que haurà de ser dictada en els termes previstos en l'article 21 d'esta llei.

6. Les notificacions i comunicacions es practicaran únicament a través de mitjans electrònics, de conformitat amb els articles 14.2, 41 i 43 de la Llei 39/2015, d'1 d'octubre, del procediment administratiu comú de les administracions públiques.

*Quint. Finançament de les ajudes*

1. La present convocatòria de subvencions es realitza pel procediment de tramitació anticipada d'expedients de gasto, establit en els articles 41 i 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.

2. L'import màxim disponible previst per a finançar estes actuacions en 2025 ascendix a 13.992.956 €, amb càrrec al capítol VII, línia de subvenció S0174 de l’aplicació H78775956, programa G.125A00.7, Administració Local i Organització Territorial del Consell.

3. Una vegada s’inicie l’exercici 2025, per resolució del director general d'Administració Local es donarà publicitat a l'import global màxim destinat a la concessió de les ajudes establides en la present convocatòria, d’acord amb el pressupost vigent.

Així mateix, per resolució del director general d'Administració Local es donarà publicitat a qualsevol increment de crèdit en esta línia pressupostària per a la concessió de les ajudes previstes en la present convocatòria, a conseqüència d'una generació, ampliació o modificació pressupostària.

En este supòsit, l'assignació d'estos crèdits objecte d'ampliació no requerirà una nova convocatòria i es realitzarà d'acord amb els mateixos criteris de valoració i procediment d'assignació recollits en la present convocatòria.

L'efectivitat de la quantia addicional queda condicionada a la declaració de disponibilitat del crèdit a conseqüència de les circumstàncies abans assenyalades, i, si és el cas, amb l’aprovació prèvia de la modificació pressupostària que procedisca, en un moment anterior a la resolució de concessió de la subvenció.

*Sext. Criteris de valoració de les sol·licituds*

1. Les sol·licituds que complisquen els requisits establits en esta convocatòria seran valorades i puntuades segons els criteris objectius descrits en l'article 8 del Decret 8/2023, de 13 de juny, del president de la Generalitat, pel qual s'aproven les bases reguladores per a la concessió de subvencions destinades a promoure la protecció, el foment i el desenrotllament del patrimoni i la dinamització cultural, i l'adequació i la renovació de béns i espais municipals de la Comunitat Valenciana.

2. Per a determinar la valoració de les actuacions subvencionables, s'aplicaran els criteris i barems d'avaluació i de puntuació següents, fins a un màxim de 60 punts, de conformitat amb l’escala següent:

A/ Pressupost de l'entitat local de l'exercici al qual corresponga la convocatòria (fins a 15 punts):

– Fins a 5.000.000 €: 15 punts

– De 5.000.000,01 € a 88.092.662 €: 10 punts

– De 72.177.498,01 € en avant: 5 punts

B/ Població de l'entitat local (fins a 15 punts). La població que es prenga en consideració serà la corresponent a les xifres oficials de població que es publiquen en el reial decret pel qual es declaren oficials les xifres de població resultants de la revisió del padró municipal referides a l'1 de gener de l'any anterior a aquell en què s'efectue la convocatòria, d'acord amb el que es disposa en els articles 82.2 i 85.b) del Reglament de població i demarcació territorial de les entitats locals, aprovat pel Reial decret 1690/1986, d'11 de juliol, i de conformitat amb l’escala següent:

– Fins a 5.000 habitants: 15 punts

– De 5.001 a 20.000 habitants: 10 punts

– De 20.001 habitants en avant: 5 punts

C/ Tipologia del bé (fins a 30 punts), segons la rellevància patrimonial de la naturalesa del bé o de l'espai sobre el qual s'actua, de conformitat amb el Decret 62/2011, de 20 de maig, del Consell, pel qual es regula el procediment de declaració i el règim de protecció dels béns de rellevància local (DGGV 6529, 26.05.2011):

a) Si es tracta d'un Bé d'Interés Cultural: 30 punts.

b) Si es tracta d'un Bé de Rellevància Local: 20 punts.

c) Si es tracta d'un Bé Local Catalogat: 10 punts.

d) Si es tracta d'un bé que es considere d'interés per la seua rellevància cultural o patrimonial, encara sense disposar d'un reconeixement oficial o bé estant en procés la seua obtenció: 5 punts.

*Sèptim. Procediment per a l'atorgament de la subvenció*

1. En aplicació dels criteris de valoració establits en el decret de bases i amb la valoració corresponent de totes les sol·licituds que hagen complit els requisits de la convocatòria, s'elaborarà una llista ordenada per la puntuació obtinguda i s'adjudicaran les ajudes en este orde fins a esgotar el crèdit existent, i amb la quantia econòmica màxima a percebre per entitat que preveu  l’apartat tercer, subapartat 4, de esta convocatòria.

2. Les entitats locals obtindran la condició de beneficiàries seguint l'orde descendent en l'esmentada llista ordenada per la puntuació obtinguda fins a l'esgotament de la dotació econòmica. En cas d'empat, es prioritzaran les sol·licituds de les entitats locals per l'orde de presentació d'estes.

*Octau. Resolució de la subvenció*

1. D’acord amb el que preveu l’article 9, apartat 1, del Decret 8/2023, de 13 de juny, del president de la Generalitat, el termini màxim per a tramitar, resoldre i notificar les resolucions de concessió serà de sis mesos a comptar des de la data de publicació d'esta convocatòria, en el *Diari Oficial de la Generalitat Valenciana*. El venciment del termini màxim, sense que s’haja notificat la resolució de concessió, legitima les entitats interessades per a entendre desestimada per silenci administratiu la seua sol·licitud.

2. Segons establix l’apartat 2 de l’article 9 del Decret 8/2023, en la resolució, que es publicarà en el *Diari Oficial de la Generalitat Valenciana*, i en la Base de dades nacional de subvencions i ajudes constaran les entitats beneficiàries, l'import de la subvenció i el títol del projecte local d'actuació, i també la llista de reserva i la relació d'aquelles sol·licituds que hagen sigut desestimades, amb la indicació de la causa de denegació.

Així mateix, la resolució farà menció al fet que l'entitat beneficiària quedarà sotmesa a totes les obligacions que establixen les bases reguladores i la normativa en matèria de subvencions, i al fet que, en el cas que alguna entitat local proposada per a ser beneficiària de la subvenció renunciara a esta, es concedirà la subvenció a les entitats locals que figuren en la llista de reserva, segons l'orde de puntuació obtinguda, sempre que hi haja crèdit suficient per a atendre estes sol·licituds, amb l'aportació prèvia de la documentació preceptiva prevista en les bases reguladores.

La publicació de la resolució mencionada produirà els efectes de notificació a les entitats beneficiàries, d'acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.

*Nové*. *Obligacions*

1. Les entitats beneficiàries estaran subjectes a les obligacions generals derivades de la normativa vigent sobre ajudes o subvencions públiques a les què fa referència l’LGS. També estaran subjectes a les obligacions establides en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (d’ara en avant, Llei 1/2015); si és el cas, a les derivades la Llei 4/1998, d'11 de juny, del patrimoni cultural valencià, i a les relacionades en l'article 4 del Decret 8/2023, de 13 de juny, del president de la Generalitat, pel qual s'aproven les bases reguladores per a la concessió de subvencions destinades a promoure la protecció, el foment i el desenrotllament del patrimoni i dinamització cultural, i l'adequació i renovació de béns i espais municipals de la Comunitat Valenciana.

2. En compliment del que s'establix en l'article 18.4 de l’LGS, l'entitat local es compromet a incloure la participació de la Generalitat de manera visible des de la via pública en la zona d'actuació mitjançant el cartell descriptiu, en el qual ha de figurar, a més, l'import de la subvenció aportada per la Generalitat.

3. En el cas d'instal·lació de plaques commemoratives permanents, estes inclouran la referència al finançament amb càrrec a esta ajuda.

4. La comunicació d'accions dirigides als mitjans de comunicació (premsa, ràdio, televisió, pàgines web, etc.) haurà de contemplar, en tot cas, la participació de les administracions que financen les intervencions.

*Dècim. Justificació i procediment de pagament de la subvenció*

1. La justificació del compliment de les obligacions imposades a les entitats beneficiàries i de l’aplicació de la subvenció rebuda es realitzarà, en el model normalitzat, que es publicarà en l’enllaç següent: <https://www.gva.es/va/inicio/procedimientos?id_proc=G22638>

per mitjà de la presentació d’un compte justificatiu subscrit per la persona representant legal de l’entitat local, que contindrà, com a mínim:

a) Una declaració de les actuacions realitzades. Declaració firmada per la representació legal de l'entitat beneficiària en la qual conste que les actuacions han sigut executades d'acord amb l’actuació objecte de subvenció.

b) Un certificat expedit per personal tècnic municipal competent que acredite que les actuacions realitzades complixen els requisits tècnics exigits per la normativa vigent i que compten amb les autoritzacions i informes sectorials corresponents, i l'autorització de la Direcció General de Patrimoni Cultural Valencià, en el cas que no s'haja aportat amb la sol·licitud.

c) Un certificat de la persona titular de la secretaria municipal, que acredite el compliment de les obligacions imposades pel Decret 118/2022, de 5 d'agost, del Consell.

d) Un certificat de finalització de les actuacions subvencionades, segons el model normalitzat.

d.1. La certificació final d'obra, en els supòsits en els quals els ajuntaments hagen contractat l'obra.

d.2. Una certificació municipal de final d'obres expedida per personal funcionari competent, en cas que l'obra s'execute per mitjans propis.

e) Les factures o documents de valor probatori equivalent en el tràfic mercantil, incorporades en la relació classificada dels gastos, així com la documentació acreditativa del pagament, si és el cas, d’acord amb l’article 30 de l’LGS.

f) Testimoniatge fotogràfic de l'actuació realitzada, junt amb el qual haurà d'incorporar-se, a més, la publicitat de la participació de la Generalitat prevista en l'apartat 4 de l'article 4 del Decret 8/2023, de 13 de juny, del president de la Generalitat.

g) L’acreditació, amb caràcter previ al pagament, que l’entitat local està al corrent de la seua obligació de rendir comptes anuals davant la Sindicatura de Comptes, conforme disposa l’article 199.4 de la Llei 8/2010, de 23 de juny, de règim local de la Comunitat Valenciana.

h) Una declaració de les ajudes sol·licitades o rebudes per al finançament de l'actuació, segons el model normalitzat.

2. La no presentació de la justificació del gasto en el termini fixat en l’article 11.2 del Decret 8/2023, donarà lloc a la pèrdua de la subvenció i consegüent revocació. En la tramitació del procediment es garantirà, en tot cas, l'audiència de l'entitat interessada.

3. El pagament de la subvenció es realitzarà amb la justificació prèvia, per l’entitat beneficiària de la realització efectiva de l’actuació objecte de la subvenció, i després de la comprovació, per part de la Generalitat, d’acord amb la sol·licitud presentada i en els termes establits en la resolució de concessió.

4. Sense perjuí del que es preveu en l’apartat anterior, es podran realitzar pagament anticipats en els termes previstos en l’article 171 de la Llei 1/2015.

En la resolució de concessió es podrà preveure bestretes fins al 30 per cent de la subvenció aprovada, en concepte de pagament anticipat per a l'arrancada de l'actuació. Esta bestreta, de conformitat amb el que s'establix en l'article 171.5, lletra a, de la citada Llei 1/2015, està exonerada de la constitució de garanties per tractar-se d'una administració pública de caràcter territorial.

La bestreta s'abonarà, sense necessitat de sol·licitud prèvia, una vegada resolta la convocatòria de concessió de les ajudes.

5. El pagament final de la subvenció es realitzarà una vegada comprovat el compte justificatiu en els termes previstos en esta convocatòria i en la resolució de concessió.

6. Amb caràcter previ al pagament de la subvenció, l’entitat beneficiària haurà de trobar-se al corrent en el compliment d'obligacions tributàries i davant de la Seguretat Social i aportarà declaració responsable de no ser deutora per resolució de procediment de reintegrament de subvencions, d'acord amb el que s'establix en l'article 34.5 de l’LGS. En aquells supòsits en els quals les entitats sol·licitants, en aplicació del que s'establix en l'article 28 de la Llei 39/2015, d'1 d'octubre, del procediment administratiu comú de les administracions públiques, hagen manifestat la seua oposició al fet que l'Administració recapte electrònicament la documentació necessària per a la tramitació de l'expedient, hauran d'aportar els certificats de l'Agència Tributària, de l’Agència Tributària Valenciana i de la Tresoreria General de la Seguretat Social d'estar al corrent en les seues obligacions.

7. En el cas que el cost de l'actuació siga inferior al cost inicial previst inclòs en la sol·licitud d'ajudes, es recalcularà l'import de la subvenció, i esta podrà ser minorada si de l'aplicació dels criteris de les bases reguladores aprovades pel Decret 8/2023 resultara un import d’ajuda inferior a l’inicialment previst. L’import de l’ajuda no s’incrementarà encara que el cost de l’actuació supere l’inicialment previst.

8. El pagament es realitzarà per mitjà d’una transferència al compte bancari de l’entitat beneficiària indicat per esta.

*Onzé. Termini d’execució i justificació*

El termini per a executar les actuacions subvencionades finalitzarà el 31 d’octubre de 2025, sense perjuí de la possibilitat de prorrogar este termini quan s’acredite la impossibilitat del compliment per circumstàncies alienes a la voluntat de l’entitat local beneficiària, d’acord amb el que disposa l’article 11.2 del Decret 8/2023.

*Dotzé. Informació relativa al tractament de dades personals*

1. La gestió d’esta subvenció comporta el tractament de dades de caràcter personal, per la qual cosa s’apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques quant al tractament de dades personals i a la lliure circulació d’estes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.

2. En compliment del que es disposa en l’article 13 del RGPD, la informació en matèria de protecció de dades és la següent:

a) Responsable del tractament: Subsecretaria.

b) Les dades de contacte del delegat de protecció de dades són els següents: Passeig de l’Albereda, 16. 46096 València. Correu electrònic: xnm@wew.xx.

c) La finalitat per al tractament de dades personals serà la gestió de la concessió de subvencions destinades a promoure la protecció, el foment i el desenrotllament del patrimoni i la dinamització cultural, i l’adequació i la renovació de béns i espais municipals de la Comunitat Valenciana per a l’exercici 2025.

d) En compliment dels principis de publicitat i transparència, les subvencions concedides seran publicades en el DOGV a l’efecte de notificació, en la pàgina web de la Presidència de la Generalitat, en el portal de transparència de la Generalitat i en el Sistema Nacional de Publicitat de Subvencions i Ajudes.

e) Les dades no seran objecte de transferències internacionals.

f) El responsable del tractament podrà efectuar, en l’exercici de les seues competències, les verificacions necessàries per a comprovar l’exactitud de les dades declarades per la persona interessada que estan en poder de les administracions públiques.

g) De conformitat amb l’article 13.2 del RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les diferents fases del procediment. La falta de comunicació d’estes dades al responsable del tractament comportarà les conseqüències previstes per l’ordenament jurídic.

h) Quan la persona sol·licitant o qui li represente legalment, aporte dades de caràcter personal de terceres persones en el procediment administratiu, tindrà l’obligació d’informar-los dels aspectes següents:

– La comunicació d’estes dades a l’Administració per al seu tractament en l’àmbit de les seues competències i d’acord amb els fins del procediment.

– La possibilitat que l’Administració realitze consultes relacionades amb les seues dades per a comprovar, entre altres aspectes, la seua veracitat. Si esta consulta requerix autorització, per llei, de les persones les dades de les quals es consultaran, la persona sol·licitant o qui la represente legalment haurà d’haver recaptat esta autorització, que estarà disponible a requeriment de l’Administració en qualsevol moment.

– La possibilitat i manera d’exercir els drets d’accés, rectificació, supressió, limitació del tractament o oposició que li assistixen en relació amb el tractament de les seues dades personals.

i) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d’acord amb el que es preveu en la normativa d’arxius i documentació.

j) La persona interessada té dret a sol·licitar l’accés, rectificació i supressió de les seues dades de caràcter personal, així com a sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en l’enllaç següent: sede.gva.es/va/proc19970

k)Sense perjuí de qualsevol altre recurs administratiu o acció judicial, si la persona interessada entén vulnerat el seu dret a la protecció de dades, pot reclamar davant la Delegació de Protecció de Dades de manera presencial o telemàtica de conformitat amb el que es preveu en l’enllaç següent:  <sede.gva.es/es/proc22094>

i això, sense perjuí de la possibilitat de reclamar davant l’Agència Espanyola de Protecció de Dades.

*Tretzé. Eficàcia*

La present resolució produirà efectes l’endemà de la publicació en el *Diari Oficial de la Generalitat Valenciana*.

Contra la present resolució, que posa fi a la via administrativa, es podran interposar els recursos següents:

a) Potestativament, un recurs de reposició davant l’òrgan que ha dictat l’acte, en el termini d’un mes a comptar de l’endemà de la publicació d’esta resolució, de conformitat amb el que s’establix en els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.

b) Directament, un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l’endemà de la publicació d’esta resolució, de conformitat amb el que s’establix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa.

Tot això, sense perjuí que la persona interessada utilitze qualsevol altra via que considere oportuna.

  

València, 12 de desembre de 2024

(p. d. Resolució de 08.11.2023, del president de la Generalitat; DOGV 9723, 13.11.2023)

Cayetano García Ramírez

Secretari Autonòmic de Presidència